31989D0162
L 061/48
JURNALUL OFÍCIAL AL UNIUNII EUROPENE
DECIZIA COMISIEI
din 10 februarie 1989
de completare a anexelor la Directiva 82/894/CEE a Consiliului privind notificarea bolilor animale în cadrul Comunității
(89/162/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 82/894/CEE a Consiliului din 21 decembrie 1982 privind notificarea maladiilor la animale în cadrul Comunității (1), astfel cum a fost modificată prin Regulamentul (CEE) nr. 3768/85 (2), în special articolul 5 alineatul (2),
întrucât situația epidemiologică determinată de anumite boli care nu intră sub incidența Directivei 82/894/CEE poate prezenta un risc suplimentar pentru șeptelul comunitar;
întrucât aceste boli trebuie adăugate pe lista celor care urmează să fie notificate;
întrucât vor fi necesare date suplimentare în ceea ce privește speciile afectate de respectivele boli și care nu au făcut încă obiectul unei reglementări;
întrucât măsurile prevăzute de prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Directiva 82/894/CEE se modifică după cum urmează:
1.
la anexa I se inserează următorii termeni:
„pesta cabalină africană
stomatita veziculoasă
pesta micilor rumegătoare
febra văii marelui rift
dermatoza nodulară contagioasă
claveleea și variola caprină
necroza hematopoietică infecțioasă”;
2.
la sfârșitul punctului 1 rândurile 7, 8 și 9 din anexa II, se inserează următoarele cuvintele:
„(f)
ecvidee, (g) pești, (h) specii sălbatice”.
Articolul 2
Prezenta decizie se adresează statelor membre.
Adoptată la Bruxelles, 10 februarie 1989.